kalixlouiis/myanmar-wikipedia-corpus huggingface dataset:
ဘော်လီဘော thumb|အီရန်နိင်ငံအမျိုးသား ဘော်လီဘောလ်အသင်း ဘရာဇီး၂၀၁၆ အိုလံပစ်အားကစားပွဲတော် အီရန်တွင် ဘော်လီဘော အသင်းကြီးနှစ်သင်း ရှိသည်။
ပထမတစ်သင်းမှာ အီရန်နိုင်ငံအသင်းဖြစ်ပြီး ဒုတိယအသင်းမှာ အီရန်ပရော်ဖရှင်နယ်အသင်း ဖြစ်သည်။
အီရန်ဘော်လီဘောအသင်းသည် ကမ္ဘာထိပ်သီး ဘော်လီဘောအသင်းများတွင်း၌ တစ်သင်းအပါအဝင် ဖြစ်သည်။
အသက်(၁၉)နှစ်အောက်နှင့် (၂၁)နှစ်အောက် အီရန်ဘော်လီဘောအသင်းတို့သည် ကမ္ဘာ့ဘော်လီဘောထိပ်သီး(၃)သင်းအတွင်း၌ ပါဝင်သည်။
တနည်းဆိုရပါသော် အကောင်းဆုံးအသင်းများတွင်းမှ ဖြစ်သည်။
လွန်ခဲ့သောနှစ်များအတွင်း ကမ္ဘာ့ဘော်လီဘော (၂၁)နှစ်အောက် ပြိုင်ပွဲတွင် ရွှေဆုရရှိခဲ့သည်။
ထိုအတိုင်းပင် အမျိုးသား(၂၁)နှစ်အောက် (၂၀၀၇)ခုနှစ် ကမ္ဘာချန်ပီယံဘော်လီဘောပြိုင်ပွဲတွင် အီရန်အသင်းသည် ကြေးဆုကို ဆွတ်ခူးနိုင်ခဲ့သည်။
(၂၀၀၇)ခုနှစ် အောက်တိုဘာလကုန်ပိုင်းတွင် မက္ကဆီကိုတွင် ကျင်းပခဲ့သော ၁၉ နှစ်အောက် ကမ္ဘာ့ ဘော်လီဘော ချန်ပီယံပြိုင်ပွဲတွင် ပြင်သစ်အသင်းနှင့် တရုတ်အသင်းတို့ကို ဆီမီးဖိုင်နယ်တွင် အောင်နိုင်ခဲ့ပြီးနောက် ပထမဦးဆုံး ရွှေဆုရရှိခဲ့သည်။
ဖူဆယ် အီရန်တွင် ဖူဆယ် ကို ပရော်ဖက်ရှင်နယ်ဖူဆယ်နှင့် အပျော်တမ်းဖူဆယ် နှစ်မျိုးလုံးကို လေ့ကျင့်ပေးလျက်ရှိသည်။
အဘယ်ကြောင့်ဆိုသော် အီရန်တွင် သင့်လျော်သော ဘောလုံးကွင်းများ နည်းပါးသည်အတွက်ကြောင့် ဖြစ်သည်။
အီရန်ဖူဆယ်အသင်းသည် လက်ရှိကာလတွင် ကမ္ဘာ့ထိပ်သီးအသင်းကြီး(၄)သင်းတွင်း၌ တစ်သင်းအပါအဝင်ဖြစ်သည်။
ဖီဖာ၏ အဆင့်သတ်မှတ်ပေးချက်အရ ဘရာဇီးလ်၊ စပိန်၊ အီတလီ၊ အီရန် တို့ ဖြစ်သည်။
အီရန်ဖူဆယ်အသင်းကြီးသည် AFC ဖူဆယ် (၁၀)ကြိမ်တွင် (၉)ကြိမ်ဗိုလ်ဖြစ်ခဲ့ပြီး (၅)ကြိမ်တိုင်တိုင် ကမ္ဘာ့ဖူဆယ်ဖလားသို့ ရောက်ခဲ့သည်။
အီရန်နိုင်ငံ မြို့အသီးသီး၌ စူပါဖူဆယ်လိဂ် ရှိသည်။
တင်းနစ် မန်စူးရ်ဘဲဟ်ရာမီးသည် အီရန် တင်းနစ်ဝါရင့်တစ်ဦးဖြစ်ပြီး ရာမီးန်ရေဇာယီးသည် သူ၏တွဲဖက် ဖြစ်သည်။
အခြားအားကစားများ အီရန်နိုင်ငံရှိ အခြားအားကစားနည်းများမှာ အလွတ်တန်းကားမောင်းပြိုင်ခြင်း ဖြစ်သည်။
အမျိုးသမီး ကောင်းမောင်းသူများလည်း ထိုအားကစားပြိုင်ပွဲများတွင် ဝင်ရောက်ယှဉ်ပြိုင်ခွင့်ရှိသည်။
၎င်းသူမတို့အတွင်းမှ လာလဲဟ်စဒဂီ သည် အီရန်အမျိုးသမီး ကားမောင်းချန်ပီယံ ဖြစ်သည်။
အားကစားပွဲတော်များတွင်တက်ရောက်အားပေးခြင်း ၁၉၇၉ ခုနှစ် အီရန်နိုင်ငံတော်လှန်ရေးအချိန်မှစ၍ ဘောလုံး၊ ရေကူးနှင့် အမျိုးသားအားကစားပြိုင်ပွဲများတွင် အမျိုးသမီးများ လာရောက်ကြည့်ရှု့အားပေးခြင်း တရားဝင်တားမြစ်ထားခြင်း မရှိသော်လည်း သွားရောက်ကြည့်ခြင်းကို ပိတ်ပင်ခဲ့သည်။
သို့သော်၂၀၀၆ ခုနှစ် ဧပြီလတွင် မာဟ်မူးဒ်ဒေအာဟ်မဒီနေဂျားဒ်သည် အမျိုးသမီးများကို အားကစားကွင်းတွင်းသို့ ဝင်ခွင့်ပေးသင့်မပေးသင့်ကို သုံးသပ်ခဲ့သည်။
အကယ်၍ ဝင်ခွင့်ပြုခဲ့မည်ဆိုပါက အီရန်နိုင်ငံ အတော်များများသော ရှီအာ ဘုန်းတော်ကြီးများ ဆန့်ကျင်ဘက်ပြုကြလိမ့်မည်ကိုလည်း ထင်မြင်ခဲ့လေသည်။
မည်သို့ပင်ဆိုစေကာမူ သူသည် ပြည်တွင်းအားကစားပွဲများကို အားကစားရုံများအတွင်း ကြည့်ရှု့အားပေးမှုကို ခွင့်ပြုခဲ့လေသည်။
အစ္စလာမ် ဆိုရှယ်လစ်စနစ် () သည် အစ္စလာမ် ခေါင်းဆောင်များအကြား နမ်ပိုင်းဆိုင်ရာတစ်ခုတည်းကို အဓိက ဖွင့်ဆိုခြင်းအပြင် အဓိပ္ပာယ်ဖွင့်ဆိုချက် အမျိုးမျိုးကွဲပြားမှုလည်း ရှိသည်။
မွတ်စလင်မ်များက ဆိုရှယ်လစ်ဇင်မ်ကို ကုရ်အာန် နှင့် တမန်တော်မြတ်(ဆွ) ၏သွန်သင်လမ်းညွှန်ချက်တွင် ရှိသည်ဟု အဓိကယုံကြည်ထားသည်။
အထူးသဖြင့် ဇကားသ် သည် စီးပွားရေးအဆင်ပြေညီမျှမှု နှင့် လူ့အဖွဲ့အစည်း သာယာဝပြောရေးအတွက် အလွန်အရေးပါသည်။
မွတ်စလင်မ် တို့သည် တမန်တော်မြတ်ကြီး (ဆွ) မဒီနာ ကို အုပ်ချုပ်စီမံခန့်ခွဲသည်များမှ သင်ခန်းစာကောင်းများကို ရရှိထားပြီးဖြစ်သည်။
မွတ်စလင်မ်များသည် မိမိတို့၏ ဆိုရှယ်လစ်ဇင်မ် ကို Imperialism – နယ်ချဲ့ဝါဒ - နှင့်ဆန့်ကျင်သည်ဟု ခံယူထားကြသည်။
ဆိုရှယ်လစ်ဇင်မ်ဆိုင်ရာ အစ္စလာမ့် ခေါင်းဆောင်များသည် ဒီမိုကရေစီ နှင့် အလယ်အလတ်ကျသည့်အရာကိုသာ လူသားတို့အတွက်အသင့်တော်ဆုံးဟုခံယူထား၏။
ဆက်စပ်ဖတ်ရှုရန် အစ္စလာမ်မစ် စီးပွားရေး ကိုးကား Category:အစ္စလာမ်ဘာသာ။
ဂျီဗရာအီလ် (; Jibrail , , ) သည် ဘုရားသခင်၏ ဗျာဒိတ်များကို သယ်ဆောင်ပို့ချပေးသည့် ကောင်းကင်တမန်တော်အဖြစ် Abrahamism ဘာသာရေးတွင် ယုံကြည်ကြသည်။
ဂျူးဘာသာရေးကျမ်းစာများတွင် Gabriel သည် တမန်တော် Daniel အတွက် ပေါ်ထွန်းလာခဲ့သည်။
အီးနော့စာအုပ်ကဲ့သို့သော ရှေးဟောင်းဂျူးစာပေများတွင် Gabriel ကောင်းကင်တမန်တော်တစ်ဦး ဖြစ်သည်။
ခရစ်ယာန် ဓမ္မသစ်ကျမ်း၏ ရှင်လုကာခရစ်ဝင်တွင် Gabriel သည် ဇာခရိ နှင့် မယ်တော်မေရီတို့အတွက် ပေါ်ထွန်းလာပြီး ဂျွန်နှင့် ယေရှုတို့ မွေးဖွားမည့်အကြောင်း ဟောကိန်းထုတ်ခဲ့သည်။
အင်္ဂလိကန်၊ အရှေ့အော်သိုဒေါ့က်စ်နှင့် ရိုမန်ကတ်သလစ် အစရှိသော ခရစ်ယာန်ဂိုဏ်းများတွင် Gabriel ကို သူတော်စင်တစ်ဦးအဖြစ် ရည်ညွှန်းကြသည်။
For example, Book of Common Prayer 1662, Calendar (29 September) "S. Michael and all Angels", page xxix; or propers, page 227, "Saint Michael and All Angels". အစ္စလာမ်ဘာသာတွင် Gabriel သည် အလ္လာဟ်အရှင်မြတ် စေလွှတ်သော ကောင်းကင်တမန်တော်တစ်ဦး ဖြစ်သည်။
ကုရ်အာန်ကျမ်းစာကို အလ္လာဟ်အရှင်က တမန်တော်မုဟမ္မဒ်ထံကို ကောင်းကင်တမန် ဂျီဗရာအီလ်ကနေတစ်ဆင့် ထုတ်ပြန်ပို့ချသည်ဟု ယုံကြည်ကြသည်။
ကာလင်နင်ဂရတ်မြို့(; former German name: Königsberg; ; Old Prussian: )သည် ကာလင်နင်ဂရတ်အော့ဗလတ်(Kaliningrad Oblast)၏ အုပ်ချုပ်မှုဗဟိုဖြစ်ပြီး ဘောလ်တစ်ပင်လယ်နှင့်ထိစပ်နေပြီး ပိုလန်နိုင်ငံနှင့် လစ်သူယေးနီးယားနိုင်ငံအကြားတွင် တည်ရှိသည် ရုရှားနိုင်ငံ၏ သီခြားနယ်တစ်ခုဖြစ်သည်။
အလယ်ခေတ်တွင် ထိုဒေသသည် ဘောတစ်ပရပ်ရှားတို့၏ နေထိုင်ရာဒေသဖြစ်ခဲ့ပြီး Twangste ဟုခေါ်တွင်ခဲ့သည်။
မြောက်ပိုင်းခရူဆိတ်စစ်ပွဲများ(Northern Crusades)အတွင်း ၁၂၅၅ ခုနှစ်တွင် Teutonic Knights တို့သည် ခံတပ်အသစ်ကို တည်ဆောက်ခဲ့ကြသည်။
ထို့နောက် မြို့သည် ပရပ်ရှားနယ်(Duchy of Prussia)နှင့် အရှေ့ပရပ်ရှားနယ်(East Prussia)၏ မြို့တော်ဖြစ်လာခဲ့သည်။
ဒုတိယကမ္ဘာစစ်အတွင်းတွင် မြို့တော်သည် ကြီးစွာထိခိုက်ပျက်စီးခဲ့ရပြီး ရုရှားတို့သိမ်းပိုက်သောအခါတွင် မြို့အတွင်း နေထိုင်သူများ ထွက်ပြေးရခြင်း၊ အတင်းအဓမ္မထွက်ပြေးရခြင်းတို့ ရှိခဲ့သည်။
၂၀၁၀ ခုနှစ် သန်းခေါင်စာရင်းအရ မြို့နေလူဦးရေမှာ ၄၃၁၉၀၂ ရှိခဲ့သည်။
right|၃ + ၂ = ၅ ကို ပန်းသီးများပြသော ပြဋ္ဌာန်းစာအုပ်မှ အကောင်းဆုံး ဥပမာFrom Enderton (p.138): "...select two sets K and L with card K = 2 and card L = 3. Sets of fingers are handy; sets of apples are preferred by textbooks." ပေါင်းခြင်းဆိုသည်မှာ ဂဏန်းသင်္ချာ၏ အခြေခံတွက်ချက်မှု လေးမျိုးထဲမှ တစ်ခုဖြစ်သည်။
သဘာဝကိန်းနှစ်ခုပေါင်းခြင်းသည် ထိုဂဏန်းတို့၏ ပမာဏများကို အတူနှော၍ စုစည်းလိုက်ခြင်းဖြစ်သည်။
ဥပမာအားဖြင့် တဖက်တွင်ပြသထားသော ပုံတွင် ပန်းသီး သုံးလုံးနှင့် ပန်းသီးနှစ်လုံး အတူတကွပေါင်း၍ ထားလိုက်ပါ အားလုံးပေါင်း ပန်းသီး ၅ လုံးဖြစ်၍ သွားမည်ဖြစ်သည်။
ထိုအချက်သည် သင်္ချာဆိုင်ရာဖော်ပြချက်ဖြစ်သော နှင့်အတူတူပင်၍ ဆိုလိုရင်းမှာ "၃ ကို ၂ ပေါင်း လိုက်ပါက ၅ နှင့်ညီမျှသည်" ဟူ၍ဖြစ်သည်။
ပေါင်းခြင်းကို အခြားသော ကိန်းများဖြစ်သည့် ကိန်းပြည့်များ၊ ကိန်းစစ်များ၊ ကိန်းရှုပ်များတွင်လည်း အသုံးပြုနိုင်သည်။
ဤသည်မှာ သင်္ချာပညာ၏ ကဏ္ဍခွဲတစ်ခုဖြစ်သော ဂဏန်းသင်္ချာဖြစ်သည်။
အခြားသောကဏ္ဍတစ်ခုဖြစ်သည့် အက္ခရာသင်္ချာတွင် ပိုမိုရှုပ်ထွေးသော ဗက်တာများ၊ မက်ထရစ်များ ပါဝင်ပေသည်။
ပေါင်းခြင်းတွင် များလှစွာသော အရေးပါသည့် ဂုဏ်သတ္တိများ ရှိသည်။
ထိုသည်တို့တွင် ဖလှယ်ရဂုဏ်သတ္တိ(commutative)နှင့် ပေါင်းစပ်ရဂုဏ်သတ္တိ(associative)တို့ ပါဝင်ပေသည်။
ထို့ပြင် ၁ ကို ထပ်၍ ထပ်၍ ပေါင်းခြင်းသည်လည်း ရေတွက်ခြင်းနှင့် တူညီပြီး သုညကို ပေါင်းခြင်းဖြင့် မူလကိန်းဂဏန်းအား ပြောင်းလည်းပေမယ်မဟုတ်ပေ။
ပေါင်းခြင်းသည် အခြားသော အခြေခံတွက်ချက်မှုများဖြစ်သည့် နှုတ်ခြင်းနှင့် မြှောက်ခြင်းကဲ့သို့ predictable rules ကို လိုက်နာသည်။
ပေါင်းခြင်းအား တွက်ချက်ခြင်းသည် ရိုးရှင်းသော ဂဏန်းသင်္ချာတွက်ချက်မှုဖြစ်သည်။
အလွန်ငယ်သော ဂဏန်းများကို လမ်းလျှောက်စ ကလေးငယ်ပင် တွက်ချက်နိုင်ပြီး အလွန်ရိုးရှင်းသော အခြေခံဖြစ်သည့် ၁ + ၁ ကို ငါးလသားအရွယ် နို့စိုကလေးငယ်လေးများ တွက်ချက်နိုင်ပြီး အချို့သော သတ္တဝါမျိုးစိတ်များလည်း တွက်ချက်နိုင်ကြောင်း တွေ့ရသည်။
မူလတန်းအရွယ်တွင် ကျောင်းသားများကို ဆယ်ဂဏန်းအထိ ကိန်းများ ပေါင်းခြင်းကို သင်ကြားပေးခဲ့ကြပြီး ဂဏန်းတလုံးချင်းပေါင်းခြင်းမှသည် တဖြည်းဖြည်း ပို၍ခတ်ခဲသော ပုစ္ဆာများကို တွက်ချက်ကျရသည်။
စက်ကရိယာပစ္စည်းများ အကူအညီဖြင့် ပေါင်းခြင်းကို ရှေးဟောင်း ပေသီးများ အသုံးပြု၍ တွက်ချက်ခြင်းမှသည် ယနေ့ခေတ် ကွန်ပျူတာများအထိ ပေါင်းခြင်းကို ပိုမိုထိရောက်စေမည့် ကိရိယာပစ္စည်းများအား ဆက်လက်၍ သုတေသနပြု လုပ်ဆောင်လျက်ရှိကြသည်။
၂၀၁၄ အာဆီယံမသန်စွမ်း အားကစားပြိုင်ပွဲသည် မြန်မာနိုင်ငံ၊ နေပြည်တော်တွင် ဇန်နဝါရီ ၁၄ ရက်မှ ၂၀ ရက်နေ့အထိ ကျင်းပသော သတ္တမအကြိမ်မြောက် အာဆီယံ မသန်စွမ်း အားကစားပြိုင်ပွဲ ဖြစ်သည်။
မြန်မာနိုင်ငံအနေဖြင့် ပထမဆုံးအကြိမ် လက်ခံကျင်းပခြင်းဖြစ်ပြီး ၂၀၁၃ နေပြည်တော်ဆီးဂိမ်းပြီးနောက် ၃ ပတ်အကြာတွင် ကျင်းပခဲ့သည်။
မလေးရှား၊ ဗီယက်နမ်၊ ဖိလစ်ပိုင်၊ ထိုင်းနှင့် အင်ဒိုနီးရှားပြီးလျှင် ဆဌမမြောက်အိမ်ရှင်နိုင်ငံ ဖြစ်သည်။
အရှေ့တောင်အာရှနိုင်ငံ ၁၀ နိုင်ငံမှ အားကစားသမား ၁၄၈၂ ဦးက အားကစားနည်း ၁၂ မျိုးတွင် ဝင်ရောက်ယှဉ်ပြိုင်ခဲ့သည်။
အင်ဒိုနီးရှား၊ ထိုင်းနှင့် မလေးရှားတို့မှ ပထမ၊ ဒုတိယနှင့် တတိယရရှိကာ အိမ်ရှင်မြန်မာမှာ ပဉ္စမရရှိခဲ့သည်။
လက်ခံကျင်းပခြင်း ကျင်းပရာမြို့ နေပြည်တော်တွင် လက်ခံကျင်းပခဲ့သည်။
၂၀၁၃ ခုနှစ် အရှေ့တောင်အာရှအားကစားပြိုင်ပွဲ ကျင်းပခွင့်ရပြီးနောက် ၇ ကြိမ်မြောက် မသန်စွမ်းအားကစားပြိုင်ပွဲကိုပါ အလိုအလျောက် လက်ခံကျင်းပခွင့်ရရှိခြင်း ဖြစ်သည်။
ပြင်ဆင်မှုများ နေပြည်တော် အာဆီယံပါရာဂိမ်း ကျင်းပရေးဦးစီးကော်မတီကို ဖွဲ့စည်းခဲ့သည်။
ကွင်း ၂၀၁၄ အာဆီယံမသန်စွမ်း အားကစားပြိုင်ပွဲကို နေပြည်တော်ရှိနေရာ ၇ နေရာတွင် ကျင်းပခဲ့သည်။
16.Jan 14_nlm | Ennahda Movement | Zine El Abidine Ben AliASEAN Para Games - Zimbio18.Jan 14_nlm | Nuclear Program Of Iran | Viktor Yanukovychhttp://www.burmalibrary.org/docs17/NLM2014-01-19-red.pdfMalaysian blind football team clinches silver at Asian Paragames - Community | The Star Online20.Jan 14_nlm | Bashar Al Assad | Intelhttps://docgo.org/download/documents/17-jan-14-nlm thumb|ဝဏ္ဏသိဒ္ဓိအားကစားရုံ မြို့ အားကစားကွင်း အားကစားနည်းများနေပြည်တော်ဝဏ္ဏသိဒ္ဓိအားကစားရုံများ ဝဏ္ဏသိဒ္ဓိအားကစားကွင်းဖွင့်ပွဲ၊ ပိတ်ပွဲ၊ ပြေးခုန်ပစ် (လမ်းကြောင်းပြေး)လေ့ကျင့်ရေးကွင်း၁ပြေးခုန်ပစ်(ကွင်း)လေ့ကျင့်ရေးကွင်း ဘောလုံး(၇ယောက်)ရေကူးကန် ရေကူးဘီလီယက်နှင့်စနူကာကွင်း ချက်လက်ဝှေ့ရုံအလေးမအားကစား လေ့ကျင့်ရေးခန်းမ၂ဘောလုံး(၅ယောက်)မိုးလုံလေလုံအားကစားရုံဘောစီးယား၊ စားပွဲတင်တင်းနစ်၊ ထိုင်ဘော်လီဘော၊ ဘီးတပ်ကုလားထိုင် ဘတ်စကတ်ဘော၊ ဂိုးဘောအခြားနေရာများနေပြည်တော်မြားပစ်ကွင်း(ဇမ္ဗူသီရိ) မြားပစ် ပြိုင်ပွဲအထိမ်းအမှတ်များ အထိမ်းအမှတ်တံဆိပ် ၂၀၁၄ အာဆီယံမသန်စွမ်း အားကစားပြိုင်ပွဲ၏ အထိမ်းအမှတ်တံဆိပ်သည် မြန်မာပြည်မြေပုံကို တက်ကြွနေသော အားကစားသမားတစ်ယောက်အသွင် ဖော်ပြထားသည်။
အဝါ၊ အစိမ်း နှင့်အနီရောင်တို့သည် မြန်မာနိုင်ငံ၏ အလံမှ အမျိုးသားအရောင်များအား ကိုယ်စားပြု ထားသည်။
လက်ထိပ်တွင် အာဆီယံပါရာဂိမ်းအဖွဲ့ချုပ်အလံကို တပ်ဆင်ထားခြင်းသည် ၇ ကြိမ်မြောက်ပါရာဂိမ်းကို အောင်မြင်စွာလက်ခံကျင်းပခြင်းကို ရည်ညွှန်းသည်။
Logo လာဘ်ကောင် လာဘ်ကောင်သည် ဇီးကွက်ဖြစ်ကာ အမည်မှာ ကိုဇီးကွက်ဖြစ်သည်။
Mascots သီချင်း အဓိက သီချင်းနှစ်ပုဒ်မှာ ပါရာဂိမ်းနှင့်အားလုံးကိုဆိုလိုသည် တို့ဖြစ်သည်။
ပွဲများနှင့်အားကစား ဖွင့်ပွဲ ၂၀၁၄ အာဆီယံမသန်စွမ်း အားကစားပြိုင်ပွဲ၏ ဖွင့်ပွဲကို ဇန်နဝါရီ၁၄ရက်နေ့ညနေ ၅:၃၀တွင် ဝဏ္ဏသိဒ္ဓိ အားကစားကွင်း၌ အစီအစဉ် ၁၅ ခုဖြင့် ကျင်းပခဲ့သည်။
ဖွင့်ပွဲမစတင်မီ တေးသံရှင်မျာက သီဆိုခဲ့ကြသည်။
ညနေ ၆ နာရီတွင် သမ္မတနှင့် ဇနီးရောက်ရှိလာပြီး ကျောင်းသားလေးများ၏ အမှတ်စဉ်ရေတွက်မှုဖြင့် စတင်ခဲ့သည်။
ထို့နောက် ကြည့်မြင့်တိုင်မျက်မမြင်ကျောင်းမှ အနုပညာရှင်များ၏ ဆိုင်းဝိုင်း၊ မြန်မာတိုင်းရင်းသားတို့၏ ရိုးရာယဉ်ကျေးမှု ဆိုကရေးတီးပြိုင်ပွဲများ၌ ရွေတံဆိပ်ဆုရှင် အမျိုးသမီးငယ်များ၏ ဆိုင်းဝိုင်း၊ အမျိုးသားယဉ်ကျေးမှုနှင့် အနုပညာတက္ကသိုလ်( ရန်ကုန်)မှ ကျောင်းသားကျောင်းသူများ၏ တယောတူရိယာတီးခတ်မှုတို့ဖြင့် ဂါရဝပြု တင်ဆက်ခဲ့သည်။
ထို့နောက်အားကစားသမားများ ချီတက်အပြီး ဒုတိယသမ္မတ ဒေါက်တာစိုင်းမောက်ခမ်းမှ အားကစားပွဲတော် ဖွင့်လှစ်ကြောင်း ကြေညာခဲ့သည်။
မီးရှုးတိုင်ထွန်းညှိရာတွင် နိုင်ငံ့ဂုဏ်ဆောင် အားကစားသမားဟောင်း ၉ ဦးမှ လက်ဆင့်ကမ်းသယ်ဆောင်ပြီးနောက် လှံတံပစ်အားကစားသမားဦးကျော်ခိုင်မှ လှံတံပစ်၍ မီးထွန်းညှိခဲ့သည်။
ထို့နောက် မသန်းစွမ်းကလေးများအပါအဝင် ယဉ်ကျေးမှု အဖွဲ့များမှ ဖျော်ဖြေရေးများဖြင့် တင်ဆက်ခဲ့သည်။
ပိတ်ပွဲ ၂၀၁၄ အာဆီယံမသန်စွမ်း အားကစားပြိုင်ပွဲ၏ ပိတ်ပွဲကို ဇန်နဝါရီ ၂၀ ရက် ညနေ ၆ နာရီတွင် ဝဏ္ဏသိဒ္ဓိ အားကစားကွင်း၌ အစီအစဉ် ၁၀ ခုဖြင့် ကျင်းပခဲ့သည်။
ပိတ်ပွဲစတင်ပြီး သီချင်း ၃ ပုဒ်၊ ဖျော်ဖြေရေး ၃ ခုဖြင့်တင်ဆက်ခဲ့ပြီး အစီအစဉ်များကို အစီအစဉ်အလိုက် ကျင်းပခဲ့သည်။
ဒုတိယသမ္မတ ဦးဉာဏ်ထွန်းမှ ပွဲတော်ကို ပိတ်သိမ်းကြောင်း ကြေညာခဲ့သည်။
ထို့နောက် ၂၀၁၅စင်ကာပူပွဲတော် ကျင်းပမည့် စင်ကာပူနိုင်ငံကို အားကစားရေးရာများ လွှဲပြောင်းပေးခဲ့ပြီး စင်ကာပူနိုင်ငံမှ ဖျော်ဖြေရေးအစီအစဉ် တင်ဆက်ခဲ့သည်။
ထို့နောက် ၂၀၁၃ဆီးဂိမ်း ပိတ်ပွဲတွင် တင်ဆက်ခဲ့သော ပြန်ဆုံမယ်အစီအစဉ်ကို တေးသံရှင်များနှင့် ကလေးများက သီဆိုကာ ည ၉:၃၀ တွင် ပိတ်ပွဲအခမ်းအနား ပြီးဆုံးခဲ့သည်။
ပါဝင်သောနိုင်ငံများ (၄၈) (၃၂) (၁၉၅) (၄၈) (၂၃၂) (၂၆၉) (၇၉) (၈၈) (၃၂၃) (၁၆၈) ပါဝင်ခြင်းမရှိ ဘဏ္ဍရေးအခြေအနေကြောင့် အရှေ့တီမောနိုင်ငံမှာ ပါဝင်ခဲ့ခြင်းမရှိချေ။
ဆုတံဆိပ်ဇယား Key အိမ်ရှင်နိုင်ငံ ၁ ၉၉ ၆၉ ၄၉ ၂၁၇၂ ၉၆ ၈၂ ၇၀ ၂၄၈၃ ၅၀ ၄၉ ၄၁ ၁၄၀၄ ၄၈ ၆၅ ၇၂ ၁၈၅၅ * ၃၄ ၂၆ ၃၆ ၉၆၆ ၂၀ ၁၉ ၂၁ ၆၀၇ ၇ ၁၀ ၁၀ ၂၇၈ ၃ ၄ ၂ ၉၉ ၂ ၃ ၇ ၁၂၁၀ ၀ ၃ ၃ ၆Total (10 NPCs) ၃၅၉ ၃၃၀ ၃၁၁ ၁၀၀၀ ဆက်စပ်ကြည့်ရန် ၂၀၁၃ အရှေ့တောင်အာရှ အားကစားပြိုင်ပွဲ ကိုးကား Category:မြန်မာနိုင်ငံရှိ ၂၀၁၄ ခုနှစ် Category:အာဆီယံ မသန်စွမ်း အားကစားပြိုင်ပွဲများ Category:မြန်မာနိုင်ငံတွင် ကျင်းပသော နိုင်ငံတကာ အားကစားပြိုင်ပွဲများ Category:မြန်မာ အားကစား ဆောင်းပါးတိုများ။
ဖလမ်းဘာသာစကား (ဖလမ်းချင်း၊ Baro Halam ဟုလည်း သိကြ) သည် မြန်မာနိုင်ငံ၊ ချင်းပြည်နယ်နှင့် အိန္ဒိယနိုင်ငံတို့တွင် ပြောဆိုကြသော ကူကီးဘာသာစကားတစ်ခု ဖြစ်သည်။
ဖလမ်ချင်းဘာသာစကားသည် အထူးသဖြင့် ဟားခါး (လိုင်) ကဲ့သို့သော အလယ်ပိုင်းချင်းဘာသာစကားများနှင့် အတော် နီးစပ်သည်။
ဖလမ်းချင်းများသည် ခရစ်ယာန်ဘာသာဝင်များ ဖြစ်ကြပြီး သမ္မာကျမ်းစာကို ဖလမ်းချင်းဘာသာသို့ ပြန်ဆိုထားပြီး ဖြစ်သည်။
ဒေသိယစကားများ Ethnologue တွင် အောက်ပါတို့ကို ဖလမ်းချင်းဘာသာစကား၏ ဒေသိယစကားအဖြစ် စာရင်းပြုထားသည်။
ဇန်ညှပ် (Zahnyiet, Zanniet, Zangiat) တိုင်ချွန်း (Shunkla, Sunkhla, Taishon, Tashom, Tashon) လိုင်ဇို (Laiso, Laizao, Laizo-Shimhrin) ဇာဟောင် (Lyen-Lyem, Yahow, Zahau, Zahau-Shimhrin, Za-How) ခွာဆင်းမ် (Khualshim, Kwelshin) ဂွေးတဲ (Lente, Gunte, Lyente) ဆင်မ် (Sim) တပေါင် (Tapong) ဟွာလ်ငို (Hualngo) Ethnologue တွင် ၁၉၈၃ ခုနှစ် စာရင်းများအရ ဖလမ်းချင်းစကားပြောဆိုသူဦးရေမှာ ၉,၀၀၀ (တိုင်ချွန်း)၊ ၁၆,၀၀၀ (ဇန်ညှပ်)၊ ၇,၀၀၀ (ခွာဆင်းမ်)၊ ၄,၀၀၀ (ဂွေးတဲ)၊ ၁၄,၄၀၀ (ဇာဟောင်) နှင့် ၁၈,၆၀၀ (လိုင်ဇို) တို့ ဖြစ်ကြသည်။
စာရေးစနစ် ဖလမ်းချင်းဘာသာစကားကို ရောမပုံစံ သို့မဟုတ် အင်္ဂလိပ်အက္ခရာများ ဖြင့် ရေးသားသည်။
သို့သော် Q, Y, J နှင့် X တို့ မပါဝင်ပေ။
ဗျည်းအက္ခရာ ṭ (t with dot) နှင့် ng (လည်ချောင်းသံ) နှင့် aw သရများကို အရေးနှင့် အပြော နှစ်မျိုးစလုံးတွင် အသုံးပြုကြသည်။
ဖလမ်းချင်း စာလုံးများ ဗျည်းများမှာ - b c d f g h j k l m n p r s t ṭ v z တို့ ဖြစ်ပြီး သရများမှာ - a – as in amphibious aw – as in omega (Long vowel) e – as in example i – as in interesting o – as in son (Short vowel) u – as in due တို့ ဖြစ်သည်။
ဖလမ်းချင်းဘာသာစကားတွင် အပြောအတွက် သရ ငါးမျိုးရှိသော်လည်း အရေးအတွက် သရ ၆ မျိုးဖြစ်သည်။
ကိုးကား Bibles International. 2009. Falam primer. Bibles International: The Bible Society of Baptist Mid-Missions. Bibles International. 2008. Falam writers' handbook. Bibles International: The Bible Society of Baptist Mid-Missions. Bibles International. 2009. Chin Cangantui Kutkaih / Chin Writers' Handbook - Falam. Bibles International: The Bible Society of Baptist Mid-Missions. ကဏ္ဍ:ကူကီး-ချင်းနွယ် ဘာသာစကားများ Category:မြန်မာနိုင်ငံ၏ ဘာသာစကားများ Category:အိန္ဒိယနိုင်ငံ၏ ဘာသာစကားများ။
ပေါင်ချိန် (Bao Zheng၊ 包拯၊ ၅ မတ် ၉၉၉ - ၂၀ မေ ၁၀၆၂)၊ ပေါင်ဂုန် (Bao Gong၊ 包公၊ "ပေါင်လူကြီးမင်း") သည် တရုတ်ပြည်တွင် ဆုန်မင်းဆက်၏ ဧကရာဇ်တစ်ပါးဖြစ်သော ရန်ဇုန်မင်း (Emperor Renzong) အုပ်စိုးစဉ်အခါက မင်းမှုထမ်း အစိုးရအရာရှိတစ်ဦး ဖြစ်သည်။
အစိုးရဘက်ဆိုင်ရာတွင် နှစ်ဆယ့်ငါးနှစ်တာ တာဝန်ထမ်းဆောင်မှုအတောအတွင်း သူ၏ ဦးလေးအရင်းအား ပြစ်ဒဏ်ချမှတ်စီရင်ခဲ့ခြင်း၊ ဧကရာဇ်ဘုရင် ရန်ဇုန် နှစ်သက်သော ကိုယ်လုပ်တော်တစ်ဦး၏ ဦးလေးအား သံသယရှိ၍ စွပ်စွဲခြင်းနှင့် အာဏာရှိ အထက်တန်းစားမိသားစုများအား ပြစ်ဒဏ်ပေးခဲ့ခြင်းစသည့် လုပ်ရပ်များကြောင့် ထူးကဲသော ရိုးသားဖြောင့်မတ်မှုနှင့် ကိုယ့်ကျင့်သိက္ခာတို့ဖြင့် ပေါင်သည် အပြောင်းအလဲမရှိ နာမည်ကျော်ကြားခဲ့သည်။
သူသည် ၁၀၅၇ ခုနှစ်မှ ၁၀၅၈ ခုနှစ်အထိ ပြည်သူလူထု၏ မတရားခံရမှု မကျေနပ်ချက်များကို ပိုကောင်းကောင်းကြားနိုင်ရန် ပြောင်းလဲမှုများကို သူအစပျိုးခဲ့သည့် ဆုန်နိုင်ငံမြို့တော် ခိုင်ဖွန်းတွင် ပြည်နယ်မှူးအဖြစ် တာဝန်ထမ်းဆောင်ခဲ့ခြင်းက သူ့အား ဒဏ္ဍာရီဟုထင်ရလောက်အောင် သမိုင်းတွင်သော ဂန္ထဝင်ပုဂ္ဂိုလ်ကျော် ဖြစ်စေခဲ့သည်။
သာမန်ပြည်သူတို့အား အကျင့်ပျက်ခြစားမှုရန်မှ ရှောင်ရှားနိုင်ရန် ကူညီခဲ့ခြင်းကြောင့် သူသည် လေးစားသမှုဖြင့် ဂုဏ်ပြုချီးမြှောက်သော ပြည့်သူ့တရားရှင် ပေါင်လူကြီးမင်း (Justice Bao၊ 包青天) ဟူသော ဂုဏ်ပုဒ်ကို ရရှိခဲ့လေသည်။
ယနေ့ခေတ် တရုတ်ပြည်သူ့သမ္မတနိုင်ငံတော်တွင်မူ ပေါင်ချိန်သည် တရားမျှတမှု၏ အမှတ်သင်္ကေတအဖြစ်ပင် ဂုဏ်ပြုခံနေရပြီ ဖြစ်သည်။
အဓိကအားဖြင့် သူ၏ အကြောင်းကို စိတ်ကူးယဉ်ဆန်ဆန် ရေးသားထားသော ဂုန်အန် (Gong'an) နှင့် ဝူရှိယား (Wuxia) ဇာတ်လမ်းများသည် အမျိုးမျိုးအဖုံဖုံ စာပေအစုံသို့ ရောက်ရှိလာပြီး ပြည်သူများအကြား အထူးရေပန်းစားခဲ့သည်။
ခေတ်ရေစီးကြောင်းပေါ်မှ တရုတ်ဒဏ္ဍာရီများတွင်မူ သူ့သည် တရားသူကြီးဆောင်း ဒေါက်ချာဦးထုပ် ဝတ်ထားပြီး နဖူးပေါ်တွင် လခြမ်းပုံအမှတ်အသားရှိသည်ဟု ဖော်ပြပါရှိသည်။
အချို့သော တရုတ်ပြည်နယ်များတွင် တရားရှင်ပေါင်ကို သဘောကောင်းသည့် စစ်မက်နတ်ဘုရား ဂုရန် ဂုန် (Guan Gong) နှင့် တန်းတူထားကာ နတ်အဖြစ်ကိုးကွယ်ကြပေသည်။
ဆဋ္ဌမမြောက်ဂျော့ဘုရင် (အဲလ်ဘတ် ဖရက်ဒရစ် အာသာ ဂျော့၊ ၁၄ ဒီဇင်ဘာ ၁၈၉၅ - ၆ ဖေဖော်ဝါရီ ၁၉၅၂) သည် ယူနိုက်တက်ကင်းဒန်းနိုင်ငံ၏ ဘုရင်ဖြစ်ခဲ့ပြီး ၁၉၃၆ ခုနှစ်၊ ဒီဇင်ဘာ ၁၁ ရက်နေ့မှစ၍ ကွယ်လွန်ချိန်အထိ ဗြိတိသျှ ဓနသယာယ နိုင်ငံများ၏ အဦးအစီ: ဖြစ်ခဲ့သည်။
အိန္ဒိယအင်ပါယာ၏ နောက်ဆုံးသခင် ဖြစ်သကဲ့သို့ ဓနသယာယအဖွဲ့၏ ပထမဆုံးအကြီးအကဲလည်း ဖြစ်သည်။
နန်းတက်ပြီးချိန်၌ အဲလ်ဘတ် ဟု လူသိများလာသော်လည်း မိသားစုတွင်းနှင့် ရင်းနှီးသူများက ဘာတီ ဟု ခေါ်ကြသည်။
အဘွားဖြစ်သူ ဝိတိုရိယဘုရင်မဘက်မှ မွေးဖွားလာကာ အဘိုးဖြစ်သူ အဲလ်ဘတ်၏ အမည်ကို ယူထားခြင်းဖြစ်သည်။
ပဉ္စမမြောက်ဂျော့ဘုရင် ၏ ဒုတိယမြောက်သားဖြစ်သောကြောင့် ထီးနန်းဆက်ဆံရန် မမျှော်လင့်ဘဲ ငယ်ဘဝကို အစ်ကိုဖြစ်သူ အက်ဒ်ဝပ်၏ အရိပ်အောက်တွင် နေရသည်။
အရွယ်ရောက်သော် ရေကြောင်းကောလိပ်တက်ကာ ပထမကမ္ဘာစစ်အတွင်း တော်ဝင်ရေတပ်မတော်နှင့် တော်ဝင်လေတပ်မတော်တို့တွင် အမှုထမ်းသည်။
၁၉၂၀ ခုနှစ်တွင် ယော့မြို့စား ဖြစ်လာသည်။
အဲလိဇဘတ် ဘိုဝီလီယွန် (Elizabeth Bowes-Lyon) နှင့် ၁၉၂၃ တွင်လက်ထက်ပြီး အဲလိဇဘတ်နှင့် မာဂရက်ဟူသော သမီးနှစ်ဦး ရခဲ့သည်။
၁၉၂၀ နှစ်လယ်ပိုင်းတွင် ငယ်စဉ်က မဖျောက်နိုင်ခဲ့သည့် စကားထစ်ခြင်းကို ကုသနိုင်မည့်ကုထုံး တွေ့သည်။
ဖခင်နတ်ရွာစံပြီးနောက် ၁၉၃၆ ခုနှစ်တွင် အစ်ကိုဖြစ်သူက အဌမမြောက်အက်ဒ်ဝပ်ဘုရင် အဖြစ် နန်းတက်သည်။
သို့သော်လည်း နှစ်ကုန်ပိုင်းတွင်ပင် အမေရိကန်လူမျိုး မုဆိုးမ ဝဲလစ် ဆင်ပဆန် အား လက်ထပ်လိုကြောင်း ပြောသည်။
ဗြိတိသျှ ဝန်ကြီးချုပ် စတန်လေ ဘဲ့ဝင်း (Stanley Baldwin) က နိုင်ငံရေးနှင့် ဘာသာရေးကန့်သတ်ချက်တို့ကြောင့် ထိုသို့မလုပ်သင့်ကြောင်း အကြံပေးသည်။
ဆင်ပဆန်အားလက်ထပ်ရန် အက်ဒ်ဝပ်က နန်းစွန့်သွားသောအခါ ဝင်ဆာအိမ်တော် (House of Windsor) ၏ တတိယမြောက်ထီးနန်းဆက်ခံသူအဖြစ် ဂျော့က သရဖူဆောင်းခွင့်ရသည်။
ဂျော့ အုပ်ချုပ်စဉ်ကာလသည် ဗြိတိသျှအင်ပါယာ ပြိုကွဲစပြုနေပြီး ဓနသယာယနိုင်ငံဟူ၍ ဖွဲ့စည်းရန် အရှိန်ယူစဉ်ကာလ ဖြစ်သည်။
ဂျော့ နန်းတက်ချိန်တွင် အိုင်းရစ်လွတ်လပ်သောပြည်နယ်၏ပါလီမန်က တိုင်းပြည်၏ဖွဲ့စည်းပုံတွင် ဘုရင်ပါဝင်မှုကို ဖယ်ရှားလိုက်သည်။
နောက်တစ်နှစ်တွင် အိုင်းရစ်၏ ဖွဲ့စည်းပုံသစ်ရေးကာ ပြည်နယ်၏အမည်ကို အိုင်ယာလန်ဟုပြောင်းပြီး သမ္မတရုံးသစ် ဖွင့်သည်။
၁၉၃၉ ခုနှစ်တွင် အိုင်ယာလန်မပါသည့် ဓနသယာယနိုင်ငံများနှင့် နာဇီဂျာမနီတို့ စစ်ဖြစ်သည်။
၁၉၄၀ တွင် အီတလီ၊ ၁၉၄၁ တွင် ဂျပန်တို့ စစ်အတွင်း အသီးသီးပါဝင်လာသည်။
၁၉၄၅ တွင် ဗြိတိန်နှင့် အပေါင်းအပါများက စစ်နိုင်ခဲ့သော်လည်း ဆိုဗီယက်နှင့် အမေရိကန်တို့ ကမ္ဘာ့ရှေ့တန်းသို့ရောက်လာကာ ဗြိတိသျှအင်ပါယာမှာ တဖြည်းဖြည်းမှေးမှိန်လာသည်။
၁၉၄၇ တွင် အိန္ဒိယနှင့် ပါကစ္စတန်တို့အား လွတ်လပ်ရေးပေးသော်လည်း ဂျော့မှာ ဘုရင်အဖြစ် ဆက်ရှိနေသည်။
၁၉၄၈ ခုနှစ်၊ ဇွန်လရောက်မှသာ အိန္ဒိယအင်ပါယာဟူသောအမည်ကို ဖျက်သိမ်းလိုက်သည်။
၁၉၄၉ ခုနှစ်တွင် ဓနသယာယနိုင်ငံများမှထွက်ကာ သီးခြားသမ္မတနိုင်ငံအဖြစ် အိုင်ယာလန်က ကြေညာသည်။
နောက်တစ်နှစ်တွင် အိန္ဒိယကလည်း သမ္မတနိုင်ငံဖြစ်လာသည်။
ဂျော့က ဓနသဟာယနိုင်ငံများအကြီ:အကဲဟူသောအမည်ကို ပြောင်းလဲသုံးစွဲသည်။
နောက်ပိုင်းနန်းစံနှစ်များမှာ ကျန်းမာရေးပြဿနာများနှင့် ရှုပ်ထွေးနေပြီး နတ်ရွာစံသော် သမီးကြီး ဒုတိယမြောက်အဲလိဇဘတ်ဘုရင်မ က နန်းတက်သည်။
အစောပိုင်းကာလ right|thumb|ဘုရင်လေးပါး: အက်ဒ်ဝပ် VII (ညာအစွန်)၊ သားတော်ဝေလမင်းသား ဂျော့(နောင်တွင် ဂျော့ V) (ဘယ်အစွန်)နှင့် မြေးတော်များ အက်ဒ်ဝပ် (နောင်တွင် အက်ဒ်ဝပ် VIII) (နောက်)၊ နှင့် အဲလ်ဘက် (နောင်တွင် ဂျော့ VI (ရှေ့), c. 1908 ဂျော့ဘုရင်ဖြစ်လာမည့်သူကို ၎င်း၏ဘွားတော်ဝိတိုရိယဘုရင်မနန်းစိုးစံတော်မူနေစဉ်အချိန်အင်္ဂလန်ပြည်မြောက်ပိုင်း နော်ဖော့ခ်နယ်၊ ဆန်ဒရင်ဂမ်ကျေးလက်စံအိမ်တွဲရှိ ယော့ခ်ကော့တစ်ဂျ် (York Cottage)စံအိမ်၌ ဖွားမြင်ခဲ့သည်။
Rhodes James, p. 90; Weir, p. 329 (အဘွား၊ဘွားတော် နှင့် အဖွားမရောထွေးပါစေနှင့်၊ အဘွား>အဖွား>အမေ)။
ခမည်းတော်မှာ ယော့ခ်နယ်စား မင်းသားဂျော့ (နောင်တွင် ပဉ္စမမြောက်ဂျော့ဘုရင်)ဖြစ်၍ ၎င်းသည် ဝေလမင်းသားနှင့် မင်းသမီး( နောင်တွင် သတ္တမမြောက်အက်ဒ်ဝပ်ဘုရင် နှင့် မိဖုရားအလက်ဇန်းဒြား)တို့၏ ဒုတိယမြောက်သား (သို့) အသက်ရှင်ကျန်ရစ်သောသားများအနက်အကြီးဆုံးလည်းဖြစ်ပေသည်။
မယ်တော်မှာ ယော့ခ်နယ်စားကတော် (နောင်တွင် မိဖုရားမယ်ရီ)ဖြစ်၍ တက်ခ်မြို့စား နှင့် မြို့စားကတော်တို့၏ အကြီးဆုံးနှင့် တစ်ဦးတည်းသောသမီးလည်းဖြစ်သည်။
Weir, pp. 322–323, 329 မွေးနေ့ (၁၄-ဒီဇင်ဘာ-၁၈၉၅) သည် ၎င်း၏ဘိုးတော် ကြင်ယာတော်မင်းသားကြီး အဲလ်ဘက်နတ်ရွာစံနှစ် (၃၄)နှစ်ပတ်လည်နေ့လယ်းဖြစ်သည်။
Judd, p. 3; Rhodes James, p. 90; Townsend, p. 15; Wheeler-Bennett, pp. 7–8 ထိုကြင်ယာတော်မင်းသားကြီး၏ ကျန်ရစ်သူ ဘုရင်မကြီး ဝိတိုရိယခမျာ ကလေးမွေးဖွားသည့် သတင်းကို မည်သို့မည်ပုံလက်ခံရမည်လဲဟု မချင့်မရဲဖြစ်နေသဖြင့် ဝေလမင်းသား(အဖိုး)မှ ကလေးဖခင်ယော့ခ်မြို့စားဆီသို့စာရေးသည်။
စာတွင် ဘုရင်မကြီး အတော်လေး စိတ်ဖိစီးနေခဲ့သည်ဟူ၍ဖြစ်၏။
နှစ်ရက်အကြာ စာဆက်ရေးခဲ့ပြန်သည်။
ထိုစာပါစကားမှာ : " မင်းကိုယ်တိုင်ပဲ ဘုရင်မကြီးကို ကလေးအတွက် အဲလ်ဘက်ဆိုတဲ့နာမည် အဆိုပြုလိုက်ရင် သူ့ကိုကျေနပ်ဝမ်းမြောက်စေနိုင်မယ်လို့ တို့များထင်မိတယ်ကွာ"ဟူ၍ဖြစ်သည်။
Judd, pp. 4–5; Wheeler-Bennett, pp. 7–8 ဝိတိုရိယဘုရင်မကြီးကို ထိုနာမည်အဆိုပြုခြင်းသည် ဘုရင်မကြီး၏သောကကိုပြေလျော့စေ၍ ယော့ခ်မြို့စားဆီသို့ ဘုရင်မကြီးစာပြန်၏။
" ဒီလိုဝမ်းနည်းဖွယ်ကောင်းတဲ့နေ့ရက်မှာမွေးလာတဲ့ မြစ်တော်လေးကို တွေ့ရဖို့ တယ်များတောင်စိတ်မရှည်ချင်တော့ဘူး။
တကယ့်ကိုအရေးပါအရာရောက်စံပြုထိုက်တဲ့ အဲဒီအမည်နာမနဲ့သာ တို့များမြစ်တော်လေးကိုခေါ်မယ်ဆိုရင် သူဟာပိုပြီးတောင်ချစ်စရာကောင်းပေဦးမှာ"Wheeler-Bennett, pp. 7–8 နောက်ဆက်လက်၍ သုံးလအကြာ၌ ဆန်ဒရင်ဂမ်အနီး စိန့်မေရီ မက်ဒလင်းချပ်ကျောင်းတော်တွင် (St Mary Magdalene Church, Sandringham) အဲလ်ဘက် ဖရက်ဒရစ် အာသာ ဂျော့ (Albert Frederick Arthur George) အမည်ဖြင့် ရေဖျန်းမင်္ဂလာပြုခဲ့ကြသည်။
မိသားစုအတွင်းတွင် ဂျော့ကို ဘာတီဟု ချစ်စနိုးဖြင့်ခေါ်ကြသည်။
Judd, p. 6; Rhodes James, p. 90; Townsend, p. 15; Windsor, p. 9 မယ်တော်ဘက်မှ အဖွားဖြစ်သူ တက်ခ်မြို့စားကတော်ကြီးက ကလေးအား အဲလ်ဘက်ဆိုသည့်ပထမနာမည်ပေးထားသည်ကို သဘောမတွေ့ပေ။
"မကြိုက်လှတဲ့ အဲဒီနာမည်စာလုံးနေရာမှာ နောက်ဆုံးက ဂျော့ ဆိုတဲ့နာမည်ကအစားဝင်နေရာယူနိုင်ပါစေကြောင်း မျှော်လင့်လျှက်" ဟုနိမိတ်ဆန်ဆန်စာရေးသားခဲ့သည်။
Bradford, p. 2 အဲလ်ဘက်မှာ နန်းရဖို့တန်းစီမည်ဆိုပါက သူ၏အဖိုး၊ဖခင်၊အကိုအက်ဒ်ဝပ် စသဖြင့် စတ္တုတ္ထနေရာ၌သာရှိ၏။
မကြာခဏဆိုသလိုချူချာတတ်ကာ "မျက်ရည်လည်းလွယ် ကြောက်လည်းကြောက်တတ်သူ"ဟု ဖော်ပြကြသည်။
Wheeler-Bennett, pp. 17–18 နိစ္စဒူဝကလေးကိစ္စအတွက် မိဘများမှာ တော်ဝင်အထက်တန်းလွှာတို့ဓလေ့အတိုင်း ဝင်ပါလေ့မရှိရပါ။
ကလေးဖြစ်သူမှာ နှစ်အတော်ကြာ စကားထစ်ထစ်အအဖြစ်နေခဲ့သည်။
ပင်ကိုအားဖြင့် ဘယ်သန်ဖြစ်သော်လည်း အတင်းအဓမ္မ ညာဖြင့်စာရေးစေသည်။
နာတာရှည်အစာအိမ်ရောဂါခံစားရပြီး ဒူးဆစ်မှနေ၍အောက်ပိုင်းခြေထောက်မှာပုံမှန်မဟုတ်ပဲ အနည်းငယ်အပြင်သို့ ကားထွက်နေသောကြောင့် ပုံမှန်ပြန်ဖြစ်စေရန် နာကျင်စေသော ပတ်တီးကျပ်ကြီးများစည်းထားရ၏။
ဝိတိုရိယဘုရင်မကြီးမှာ ၁၉၀၁ ဇန်နဝါရီ ၂၂တွင် ကံကုန်တော်မူ၍ ဝေလမင်းသားမှာ သတ္တမမြောက် အက်ဒ်ဝပ်ဘုရင်ဖြင့် ထီးနန်းဆက်ခံသည်။
ယခုဆိုလျှင် ဖခင်နှင့် အကိုပြီးလျှင် တတိယမြောက်နန်းဆက်ခံမည့်သူ ဖြစ်လာခဲ့သည်။
စစ်မှုထမ်းကာလ နှင့် ပညာရေး ၁၉၀၉မှစ၍ အဲလ်ဘတ်မှာ ဗိုလ်လောင်းအဖြစ် အော့စ်ဘွန်းရှိ တော်ဝင်ရေကြောင်းကောလိပ်သို့ (the Royal Naval College, Osborne)တက်ရောက်ကာ ၁၉၁၁တွင် နောက်ဆုံးအတန်းတင်စာမေးပွဲ၌ အောက်ဆုံးအဆင့်သာရခဲ့၏။
( မှတ်ချက် - ဗိုလ်လောင်းများသည်ထိုစဉ်က အသက်(၁၃)နှစ်ပြည့်လျှင် အော့စ်ဘွန်းတော်ဝင်ရေကြောင်းကောလိပ်သို့ (၂)နှစ်သင်တန်းအရင်ဦးစွာတက်ရောက်ရသည်။
) သို့သော်လည်း ဒါ့မောက်ရှိ တော်ဝင်ရေကြောင်းကောလိပ်သို့(the Royal Naval College, Dartmouth)ဆက်လက်ဝင်ရောက်နိုင်ခဲ့၏။
Bradford, pp. 41–45; Judd, pp. 21–24; Rhodes James, p. 91 အဖိုးဖြစ်သူ အက်ဒ်ဝပ် (၇) ဆုံးပါးသောအခါ ဖခင်မှာ ဂျော့ဘုရင်(၅) ဖြစ်လာ၍ ၎င်းကား ဝေလမင်းသားဖြစ်ခဲ့၏။
နန်းစဉ်ဆက်ခံမှု တွက်လျှင် ဒုတိယမြောက်ပုဂ္ဂိုလ်ဖြစ်လာခဲ့၏။
Judd, pp. 22–23 ၁၉၁၃၏ ပထမနှစ်ဝက်ကို HMS Cumberland လေ့ကျင့်ရေးသင်္ဘောဖြင့် ဝက်စ်အင်ဒီးစ် (the West Indies) ဒေသနှင့် ကနေဒါအရှေ့ကမ်းရိုးတန်းတွင် အချိန်ကုန်ဆုံးခဲ့၏။
Judd, p. 26 ၁၉၁၃ စက်တင်ဘာ ၁၅ HMS Collingwoodသင်္ဘောတွင် ရေတပ်ဗိုလ်လောင်းရာထူးရသည်။
ထို့နောက် မြေထဲပင်လယ်ပြင်၌(Mediterranean)သုံးလကြာမြင့်ခဲ့သည်။
လုပ်ဖော်ကိုင်ဘက်အရာရှိများက သူ့ကို မစ္စတာ ဂျွန်ဆင်ဟု နာမည်ပြောင်ပေးခဲ့ကြသည်။
Judd, p. 28 တာဝန်အပြီးတစ်နှစ်ကြာသော် ပထမကမ္ဘာစစ်တွင် ၎င်း၏တာဝန်များကိုထမ်းဆောင်ခဲ့ကာ ဂျတ်လန်းတိုက်ပွဲ - Battle of Jutland (31 May – 1 June 1916)တွင် Collingwoodသင်္ဘောအမြောက်ကိုင်တွယ်ရသူအဖြစ် စစ်ရေးဆိုင်ရာထုတ်ပြန်ချက်တွင်ဖော်ပြခဲ့၏။
အဆိုပါတိုက်ပွဲမှာ ဂျာမဏီရေတပ်နှင့်ရင်ဆိုင်ရပြီး အကြီးမားဆုံးရေတပ်တိုက်ပွဲကြီးတစ်ခုဖြစ်ကာ အနိုင်အရှုံးမသဲကွဲသောတိုက်ပွဲလည်းဖြစ်ခဲ့သည်။
နောက်တွင် အူသိမ်ပိုင်း၌အနာဖြစ်သောကြောင့် ကျန်းမာရေးချို့ယွင်းကာ စစ်ပွဲများနှင့် မတွေ့ကြုံရတော့ပေ။
ရောဂါကို၁၉၁၇ နိုဝင်ဘာ၌ခွဲစိတ်ခဲသည်။
Bradford, pp. 55–76 thumb|မင်းသားအဲလ်ဘတ်၊RAF ညစာစားပွဲ၊၁၉၁၉ ခရန်းဝဲလ်(Cranwell)လေတပ်စခန်း၌ တော်ဝင်ရေတပ်မတော်၏ လေကြောင်းဝန်ဆောင်မှုတည်ဆောက်ခြင်း (သင်္ဘောတွင် လေယာဉ် တင်/ပျံသန်း/ရပ်နား စသည့်လုပ်ငန်း)အတွက် ကြီးကြပ်ရေးမှူးအဖြစ် ၁၉၁၈ ဖေ​ဖော်ဝါရီတွင် ခန့်အပ်တာဝင်ပေးခြင်းခံရသည်။
Bradford, p. 72 ထိုလုပ်ငန်းတည်ဆောက်မှုနှင့်အတူ နှစ်လကြာပြီးနောက် တော်ဝင်ရေတပ်ဌာနမှ လေတပ်ဝန်ကြီးဌာနသို့ တာဝန်လွှဲပြောင်းခန့်အပ်နိုင်ပြီး အဲလ်ဘတ်ကိုလည်း ရေတပ်မှ တော်ဝင်လေတပ်သို့ ပြောင်းရွှေ့တာဝန်ပေးခဲ့၏။
၁၉၁၈ ဩဂုတ်လထိ ၎င်းရာထူးမှာ ခရန်းဝဲလ်လေတပ်စခန်း လေကြောင်းအစုဖွဲ့ငယ်တပ်၏ နံပါတ်လေးအဆင့်ရှိသောအရာရှိဖြစ်၏။
Bradford, pp. 73–74 ယင်းကာလမတိုင်မီတွင်ပင်လယ်ကမ်းဘေးမြို့လေးဖြစ်သော စိန့်လီယိုနာ့ဒ်၌(St Leonards-on-Sea)တော်ဝင်လေကြောင်းအတတ်သင်ဗိုလ်လောင်းသင်တန်းကျောင်း၌ တာဝန်ကျ၍ (၂)ပတ်သင်တန်းပြီးမြောက်ခဲ့ကာ ဗိုလ်လောင်းလေကြောင်းအစုဖွဲ့ငယ်တပ်ကို ဦးစီးခဲ့ရသည်။
Wheeler-Bennett, p. 115 တော်ဝင်မိသားစုထဲမှ ပထမဆုံး အရည်အခြင်းပြည့်ဝသောလေယာဉ်မှူးတစ်ဦးလည်းဖြစ်လာခဲ့လေသည်။
Judd, p. 45; Rhodes James, p. 91 အဲလ်ဘတ်မှာကား စစ်ကြီးဖြစ်ပွားနေစဉ် ဥရောပတိုက်မကြီးတွင် တာဝန်ထမ်းဆောင်ချင်နေမိသည်။
သူအဖို့ လေတပ်စစ်ဦးစီးချုပ် ဗိုလ်ချုပ်ကြီး ထရန်ချာ့ဒ်( General Trenchard)၏ လက်အောက်တွင် တာဝန်ထမ်းဆောင်ရသည်မှာစိတ်ကျေနပ်ဖွယ်ရာပင်။